|  |
| --- |
|  GRB **REPUBLIKA HRVATSKA****VA RAŽDINSKA ŽUPANIJA** **OPĆINA CESTICA** Razina: 22 Matični broj: 02541858 OIB: 92031563169 Djelatnost: 8411 Žiro-račun: HR382500091804800000**BILJEŠKE****UZ FINANCIJSKE IZVJEŠTAJE****Cestica, listopad 2021. godine** |

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. **PRIHODI POSLOVANJA**

U razdoblju siječanj – rujan 2021. godine, Općina Cestica ostvarila je prihode poslovanja u iznosu od 12.447. 272 kn (AOP 001) i to kako slijedi:

* **Prihodi od poreza (AOP 002) – 5.046.791 kn**

Prihodi od poreza odnose se na poreze i prireze na dohodak od nesamostalnog rada, stalne poreze na nepokretnu imovinu, povremene poreze na imovinu, porez na promet.

 **Pomoći iz inozemstva i od subjekata unutar općeg proračuna (AOP 045) – 5.483.380 kn**

 Ostvarene pomoći odnose se na tekuće pomoći proračunu iz drugih proračuna i izvanproračunskim korisnicima, kapitalnih pomoći temeljem prijenosa EU sredstava.

* **Prihodi od imovine (AOP 077) – 1.105.140 kn**

 Prihodi od imovine ostvareni su od prihoda od financijske imovine (zatezne kamate), prihoda od nefinancijske imovine (naknade za koncesiju, zakupi, naknade za prostor elektrane, ostali prihodi).

* **Prihodi od upravnih i administrativnih pristojbi, pristojbi po posebnim propisima (AOP 101) – 754.110 kn**

 Prihodi od upravnih i administrativnih pristojbi, te pristojbi po posebnim propisima ostvareni su od prihoda upravnih i administrativnim pristojbi, komunalnih doprinosa, naknada (grobna, komunalna, legalizacija).

* **Kazne, upravne mjere i ostali prihodi (AOP 134) – 57.851 kn**

 Ostvareni prihodi odnose se na kazne i ostale prihode.

1. **RASHODI POSLOVANJA**

U razdoblju siječanj – rujan 2021. godine, Općina Cestica ostvarila je ukupne rashode poslovanja u iznosu od 10.102.324 kn (AOP 146) i to kako slijedi:

* **Rashodi za zaposlene (AOP 147) – 1.282.050 kn**

 Rashodi za zaposlene ostvareni su za zaposlene na poslovima Općine, zaposlene na projektu „Zaželi“, te zaposlene na programu javnih radova – Radom za zajednicu i sebe.

* **Materijalni rashodi (AOP 158) – 4.288.049 kn**

 Ostvareni materijalni rashodi odnose se na naknade troškova zaposlenima, rashode za materijal i energiju, rashode za usluge i ostale nespomenute rashode.

* **Financijski rashodi (AOP 191) – 180.735 kn**

Ostvareni financijski rashodi odnose se na kamate za primljene kredite i zajmove, te ostale financijske rashode.

* **Subvencije (AOP 210) – 387.055 kn**

Ostvarene subvencije odnose se na subvencije poljoprivrednicima i obrtnicima (subvencionirana kamata, bespovratne potpore, komunalni doprinos – legalizacija, osiguranje usjeva).

* **Pomoći dane iz inozemstva i unutar općeg proračuna (AOP 219)**

**– 141.149 kn**

 Ostvarene pomoći odnose se na kapitalne pomoći unutar općeg proračuna (spremnici za odvojeno prikupljanje otpada plastike – Fond za zaštitu okoliša), te financiranje nastavnika OŠ Cestica na produženom boravku.

* **Naknada građanima i kućanstvima, na temelju osiguranja i druge naknade (AOP 247) – 1.656.688 kn**

Ostvarene naknade odnose se na stipendije, sufinanciranje dječjeg vrtića, prehranu učenika, stanovanje, zbrinjavanje građevinskog otpada, te ostale naknade građanima i kućanstvima iz Programa socijalne skrbi.

* **Ostali rashodi (AOP 258) – 2.166.598 kn**

Ostvareni ostali rashodi odnose se na tekuće i kapitalne donacije udrugama s područja Općine Cestica i kapitalne pomoći trgovačkim društvima u javnom i izvan javnog sektora.

1. **PRIHODI OD PRODAJE NEFINANCIJSKE IMOVINE**

U razdoblju siječanj – rujan 2021. godine, Općina Cestica ostvarila je prihode od prodaje nefinancijske imovine u iznosu od 51.084 kn (AOP 292) i to kako slijedi:

* **Prihodi od prodaje ne proizvedene dugotrajne imovine (AOP 293) – 9.944 kn**

Ostvareni prihodi odnose se na prodaju zemljišta.

* **Prihodi od prodaje proizvedene dugotrajne imovine (AOP 305) – 41.140 kn**

 Ostvareni prihodi odnose se na prihode od prodaje građevinskih objekata – stambeni objekti, te ostale građevinske objekte – prodaja grobnica i grobnih mjesta sa okvirom.

1. **RASHODI ZA NABAVU NEFINANCIJSKE IMOVINE**

U razdoblju siječanj – rujan 2021. godine, Općina Cestica ostvarila je rashode za nabavu nefinancijske imovine u iznosu od 1.386.798 kn (AOP 344) i to kako slijedi:

* **Rashodi za nabavu neproizvedene dugotrajne imovine (AOP 345) – 48.100 kn**

Ostvareni rashodi odnose se na kupnju zemljišta za izgradnju nerazvrstanih cesta.

* **Rashodi za nabavu proizvedene dugotrajne imovine (AOP 357) – 1.114.589 kn**

Ostvareni rashodi odnose se na ceste, ostale građevinske objekte, uredsku opremu i namještaj, te ostalu opremu i ulaganje u računalne programe.

* **Rashodi za dodatna ulaganja na nefinancijskoj imovini (AOP 396) – 224.109 kn**

Rashodi su ostvareni za dodatna ulaganja na građevinskim objektima.

1. **PRIMICI OD FINANCIJSKE IMOVINE I ZADUŽIVANJA**

U razdoblju siječanj – rujan 2021. godine, Općina Cestica nije ostvarila primitke od financijske imovine i zaduživanja.

1. **IZDACI ZA FINANCIJSKU IMOVINU I OTPLATE ZAJMOVA**

U razdoblju siječanj – rujan 2021. godine, Općina Cestica je ostvarila izdatak za financijsku imovinu i otplate zajmova u iznosu od 602.127 kn (AOP 521) i to kako slijedi:

* **Izdaci za otplatu glavnice primljenih kredita i zajmova (AOP 586) – 602.127 kn**

Ostvareni izdaci odnose se na otplatu zajma za povrate po godišnjoj prijavi, te otplate kredita HBOR-u – kulturni centar Cestica.

 **Ukupni prihodi i primici (AOP 632) ostvareni u iznosu od 12.498.356 kn, te ukupni rashodi i izdaci (AOP 633) ostvareni u iznosu od 12.091.249 kn, rezultiraju viškom prihoda i primitaka (AOP 634) u iznosu od 407.107 kn, što sa manjkom prihoda i primitaka – preneseni (AOP 637) u iznosu od 3.992.683 kn čini manjak prihoda i primitaka za pokriće u slijedećem razdoblju (AOP 639) u iznosu od 3.585.576 kn.**

**Stanje novčanih sredstava na kraju izvještajnog razdoblja iznosi 319.660 kn.**

Stanje žiro računa Proračuna Općine Cestica IBAN: HR3825000091804800000 na dan 30. rujna 2021. godine iznosi 319.120 kuna. Općina Cestica ima odobreni minus po navedenom žiro računu na iznos od 1.500.000,00 kuna do 30. 07. 2022. godine.

Stanje blagajne na dan 30. rujna 2021. godine iznosi 540 kuna**.**

**BILJEŠKE UZ IZVJEŠTAJ O OBVEZAMA**

Općina Cestica u razdoblju od 01. siječnja do 30. rujna 2021. godine, ostvarila je ukupne obveze za rashode poslovanja u iznosu od 10.503.211 kn (AOP 004), obveze za nabavu nefinancijske imovine u iznosu od 1.386.798 kn (AOP 013), obveze za financijsku imovinu u iznosu od 968.993 kn (AOP 014), a koje čine obveze u izvještajnom razdoblju u iznosu od 12.859.002 kn (AOP 002).

 Stanje obveza na početku izvještajnog razdoblja iznosi 11.911.246 kn (AOP 001).

 Ukupno podmirene obveze u izvještajnom razdoblju iznose 13.739.291 kn (AOP 020), a odnose se na dio podmirenih obveza nastalih u izvještajnom razdoblju po osnovi rashoda poslovanja, nabavu nefinancijske imovine te financijsku imovinu.

 Stanje obveza na kraju izvještajnog razdoblja iznosi 11.030.957 kn (AOP 038).

**BILJEŠKA – BROJ DJELATNIKA OPĆINE CESTICA**

 Broj djelatnika u Općini Cestica u razdoblju siječanj – rujan 2021. godine koji obavljaju svoje poslove i radne zadatke na slijedećim radnim mjestima:

1. Pročelnik JUO-a 1
2. Viši referent za lokalnu samoupravu

 i komunalno gospodarstvo 1

1. Viši stručni suradnik za upravu i

društvene djelatnosti 1

1. Referent za administrativne poslove 1
2. Referent za računovodstvo i financije 2
3. Referent – komunalni redar 1
4. Načelnik Općine Cestica 1
5. Program javnih radova „Radom za zajednicu

i sebe“ 3

 U tijeku razdoblja siječanj – rujan 2021. godine mijenjao se broj zaposlenih u Jedinstvenom upravnom odjelu Općine Cestica. Zaposlene su tri osobe preko Programa javnih radova – „Radom za zajednicu i sebe“.

 Također su sa 30. svibnjem 2021. godine završile sa radom djelatnice na projektu „Zaželi“ – gerontodomaćice. Voditeljica Projekta „Zaželi“ završila je sa radom u mjesecu lipnju 2021. godine.

 Općinski načelnik:

 Mirko Korotaj